इसके बाद से अपनी 38वीं पारी में जाकर रैना ने अर्धशतक बनाया है। पूर्व कप्तान धोनी ने सबसे छोटे फार्मेट में अपना पहला अर्धशतक बनाया। धोनी ने 36 गेंदों पर 56 रन में पांच चौके और दो छक्के लगाए। धोनी का इससे पहले सर्वश्रेष्ठ स्कोर नाबाद 48 रन था। धोनी ने ट्वंटी-20 में अपना पहला अर्धशतक बनाने के लिए 76 पारियों तक इंतजार किया जो किसी बल्लेबाज द्वारा पहले ट्वंटी-20 अर्धशतक के लिए सर्वाधिक पारियां है। इससे पहले यह रिकॉर्ड आयरलैंड के गैरी विल्सन (42 मैच) के नाम था। युवराज सिंह ने तूफानी अंदाज एक चौके और तीन छक्कों की मदद से 27 रन की जोरदार पारी खेली। युवराज ने स्टुअर्ट ब्रॉड के विश्वकप ओवर की याद दिलाते हुए क्रिस जार्डन के पारी के 18वें ओवर में छक्का, छक्का, चौका और छक्का उड़ाते हुए कुल 24 रन बटोर डाले। ओपनर लोकेश राहुल ने भी कुछ अच्छे हाथ दिखाते हुए 18 गेंदों पर 22 रन में दो चौके और एक छक्का लगाया। हालांकि कप्तान विराट कोहली दुर्भाग्यपूर्ण रहे कि दूसरे ओवर में ही एक असंभव सिंगल चुराने की कोशिश में जार्डन के हाथों रन आउट हो गए।